[pic] | EUROOPAN YHTEISÖJEN KOMISSIO | Bryssel 10.08.2006 KOM(2006) 455 lopullinen 2006/0155 (ACC) Ehdotus NEUVOSTON ASETUS korkealaatuisen naudanlihan tiettyjen tuontikiintiöiden määritelmän muuttamisesta (komission esittämä) PERUSTELUT 1. Yhteisöön voidaan tuoda etuuskohteluun oikeuttavassa WTO-tariffikiintiössä ainoastaan tuotemääritystä vastaavaa korkealaatuista leikattua naudanlihaa. Komissio suosittaa toimenpiteiden toteuttamista sen varmistamiseksi, että näihin tariffikiintiöihin sovellettavia edellytyksiä noudatetaan. 2. Korkealaatuisen naudanlihan tuomiseksi yhteisöön on 11 000 tonnin, 5 000 tonnin ja 4 000 tonnin WTO-tariffikiintiöt. Näissä kiintiöissä naudanlihaan tuovien maiden eli Argentiinan, Brasilian ja Uruguayn kanssa käydyissä keskusteluissa on ilmennyt, että näiden kiintiöiden tuontimäärityksiä olisi mukautettava. 3. Tilanteen selkeyttämiseksi on aiheellista jakaa asianomaiset tariffikiintiöt. Kussakin kiintiössä ainoa toimittaja on Argentiina, Brasilia tai Uruguay. 4. Tämän asetuksen antaminen on tarpeen, jotta komissio voi myöhemmin vahvistaa määritykset, jotka ovat aiempaa helpommin tarkastettavissa ja todennettavissa naudanliha-alan yhteisestä markkinajärjestelystä 17 päivänä toukokuuta 1999 annetussa neuvoston asetuksessa (EY) N:o 1254/1999[1] säädettyä menettelyä noudattaen. Näin määritelmän noudattaminen voidaan todentaa ja tarkastaa jälkikäteen mutta tuonnin perusedellytykset eivät muutu. 2006/0155 (ACC) Ehdotus NEUVOSTON ASETUS korkealaatuisen naudanlihan tiettyjen tuontikiintiöiden määritelmän muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan, ottaa huomioon komission ehdotuksen, sekä katsoo seuraavaa: 5. On suotavaa toteuttaa toimenpiteitä, joilla varmistetaan, että tietyt tariffikiintiöitä koskevat edellytykset täyttyvät korkealaatuisen naudanlihan tuonnissa yhteisöön. 6. Korkealaatuisen naudanlihan tuomiseksi yhteisöön on 11 000 tonnin, 5 000 tonnin ja 4 000 tonnin WTO-tariffikiintiöt. Näissä kiintiöissä naudanlihaan tuovien maiden kanssa käydyissä keskusteluissa on ilmennyt, että näiden kiintiöiden tuontimäärityksiä olisi mukautettava. 7. Tilanteen selkeyttämiseksi on aiheellista jakaa asianomaiset tariffikiintiöt. Kussakin kiintiössä ainoa toimittaja on Argentiina, Brasilia tai Uruguay. 8. Komission olisi myöhemmin vahvistettava määritykset, jotka ovat aiempaa helpommin tarkastettavissa ja todennettavissa naudanliha-alan yhteisestä markkinajärjestelystä 17 päivänä toukokuuta 1999 annetussa neuvoston asetuksessa (EY) N:o 1254/1999[2] säädettyä menettelyä noudattaen. Näin määritelmän noudattaminen voidaan todentaa ja tarkastaa jälkikäteen mutta tuonnin perusedellytykset eivät muutu, ON ANTANUT TÄMÄN ASETUKSEN: 1 artikla Edellytyksiä CN-koodeihin 0201 30 00 ja 0206 10 95 kuuluvan korkealaatuisen naudanlihan tuomiseksi Euroopan yhteisöön 11 000 tonnin, 5 000 tonnin tai 4 000 tonnin WTO-tariffikiintiössä sovelletaan tämän asetuksen liitteen mukaisesti. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä . Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä … Neuvoston puolesta Puheenjohtaja LIITE Tuotteen kuvaus | Tullinimike | Kiintiö ja kiintiön mukainen tulli | Muut määritykset ja edellytykset | Luuton naudanliha, tuore tai jäähdytetty Naudan muut syötävät osat: tuore tai jäähdytetty pallealiha ja kuveliha | ex 0201 30 00 ex 0206 10 95 | 11 000 tonnia 20 % | Korkealaatuinen naudanliha, tuore tai jäähdytetty, kiintiö myönnetty Argentiinalle Kiintiön käyttöön sovelletaan asiaa koskevissa yhteisön säännöksissä vahvistettuja edellytyksiä. | Luuton naudanliha, tuore tai jäähdytetty Naudan muut syötävät osat: tuore tai jäähdytetty pallealiha ja kuveliha | ex 0201 30 00 ex 0206 10 95 | 5 000 tonnia 20 % | Korkealaatuinen naudanliha, tuore tai jäähdytetty, kiintiö myönnetty Brasilialle Kiintiön käyttöön sovelletaan asiaa koskevissa yhteisön säännöksissä vahvistettuja edellytyksiä. | Luuton naudanliha, tuore tai jäähdytetty Naudan muut syötävät osat: tuore tai jäähdytetty pallealiha ja kuveliha | ex 0201 30 00 ex 0206 10 95 | 4 000 tonnia 20 % | Korkealaatuinen naudanliha, tuore tai jäähdytetty, kiintiö myönnetty Uruguaylle Kiintiön käyttöön sovelletaan asiaa koskevissa yhteisön säännöksissä vahvistettuja edellytyksiä. | RAHOITUSSELVITYS | 1. | BUDJETTIKOHTA: Luku 10 – Maatalousmaksut | MÄÄRÄRAHAT (VUODEN 2006 TALOUSARVIO): 763,5 miljoonaa euroa | 2. | TOIMENPITEEN NIMI: Neuvoston asetus korkealaatuisen naudanlihan tiettyjen tuontikiintiöiden määritelmän muuttamisesta | 3. | OIKEUSPERUSTA: Perustamissopimuksen 133 artikla | 4. | TAVOITTEET: Hyväksyä toimenpiteet, joilla varmistetaan, että tietyt tariffikiintiöitä koskevat edellytykset täyttyvät korkealaatuisen naudanlihan tuonnissa yhteisöön. | 5. | VAIKUTUKSET TALOUSARVIOON (1) | 12 KUUKAUDEN JAKSO (milj. euroa) | KULUVA VARAINHOITOVUOSI 2006 (milj. euroa) | SEURAAVA VARAINHOITOVUOSI 2007 (milj. euroa) | 5.0 | MENOT – EY:N TALOUSARVIOSTA (TUET/INTERVENTIOT) – KANSALLISISTA TALOUSARVIOISTA – MUUT | – | – | – | 5.1 | TULOT – EY:N OMAT VARAT (MAKSUT/TULLIT) – KANSALLISELLA TASOLLA | – | – | – | 2008 | 2009 | 2010 | 2011 | 5.0.1 | MENOARVIO | – | – | – | – | 5.1.1 | TULOARVIO | – | – | – | – | 5.2 | LASKUTAPA: – | 6.0 | MAHDOLLISUUS RAHOITUKSEEN TOTEUTETTAVANA OLEVAN TALOUSARVION KYSEISEEN LUKUUN OTETUISTA MÄÄRÄRAHOISTA | KYLLÄ/EI | 6.1 | MAHDOLLISUUS RAHOITUKSEEN TOTEUTETTAVANA OLEVAN TALOUSARVION LUKUJEN VÄLISILLÄ SIIRROILLA | KYLLÄ/EI | 6.2 | LISÄTALOUSARVION TARVE | KYLLÄ/EI | 6.3 | MYÖHEMPIIN TALOUSARVIOIHIN OTETTAVAT MÄÄRÄRAHAT | KYLLÄ/EI | (1) HUOMAUTUKSIA: Ehdotuksen tarkoituksena on mukauttaa tiettyjen korkealaatuisen naudanlihan tuontikiintiöiden määrityksiä, jotta ne olisivat helpommin tarkastettavissa ja todennettavissa. Toimenpiteen tarkoituksena on minimoida vaatimusten noudattamatta jättämisen riski muuttamatta kuitenkaan tuonnin perusedellytyksiä. Arvioiden mukaan toimenpide ei vaikuta talousarviotuloihin. | [1] EYVL L 160, 26.6.1999, s. 21. [2] EYVL L 160, 26.6.1999, s. 21.